เปิด 3 ธีมเด่นเดือนเม.ย. โบรกฯแนะสะสม 11 หุ้นดีมีปัจจัยหนุน
เปิด 3 ธีมเด่นเดือนเม.ย. โบรกฯแนะสะสม 11 หุ้นดีมีปัจจัยหนุน
12 เม.ย. 2561

บล.ทรีนีตี้ ระบุในบทวิเคราะห์ (12 เม.ย.61) คาดว่า SET Index จะปรับตัว Sidewaysโดยตลาดหุ้นไทยยังคงเป็นตลาดหุ้นที่ปลอดภัยจากปัจจัยภายนอก เนื่องจากมีความสัมพันธ์ในระดับที่ค่อนข้างต่ำ จากการคำนวณของเราล่าสุด พบว่าค่า Correlation ของตลาดหุ้นไทยกับตลาดหุ้นสหรัฐฯ อยู่เพียงแค่ 0.26 และกับตลาดหุ้นทั่วโลกอยู่เพียงแค่ 0.42 โดยให้แนวรับ  1,756 จุด แนวต้าน 1,777 จุด
Theme: 3 ธีมการลงทุนหลักที่แนะนำให้เข้าสะสมประจำเดือนเมษายนนี้
1) หุ้นในกลุ่ม Cyclical ที่ได้ประโยชน์จากการฟื้นตัวของเศรษฐกิจโลก อาทิ PTT, BANPU, PTTGC, IVL, SCC, IRPC เนื่องจากคาดว่าราคาน้ำมันและสเปรดผลิตภัณฑ์ปิโตรเคมีจะยังคงทรงตัวอยู่ในระดับสูง รวมไปถึงผลประกอบการประจำไตรมาส 1/61 ที่คาดว่าจะออกมาในเกณฑ์ดี
2) หุ้นในกลุ่มท่องเที่ยวและพาณิชย์ ที่ได้ประโยชน์จากจำนวนนักท่องเที่ยวต่างชาติที่ยังคงขยายตัวแข็งแกร่ง อาทิ MINT, CPALL
3) หุ้นกลุ่มปันผลสูงที่เตรียมจะขึ้นเครื่องหมาย XD ในเดือนนี้ อาทิ TISCO, SPRC, QH
 
 